## Ministru kabineta noteikumu projekta

## “Grozījumi Ministru kabineta 2020. gada 10. decembra noteikumos Nr. 749 “Noteikumi par pašvaldību finanšu izlīdzināšanas fonda ieņēmumiem un to sadales kārtību 2021. gadā””

sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Netiek aizpildīts saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu.  Noteikumu projekts stājas spēkā vispārējā kārtībā, izņemot noteikumu projekta 1.5. un 1.6. apakšpunktu, kuri stāsies spēkā 2021. gada 1. jūlijā, kas saistīts ar administratīvo teritoriju kodu izmaiņām. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts “Grozījumi Ministru kabineta 2020. gada 10. decembra noteikumos Nr. 749 “Noteikumi par pašvaldību finanšu izlīdzināšanas fonda ieņēmumiem un to sadales kārtību 2021. gadā”” (turpmāk – noteikumu projekts) izstrādāts ņemot vērā Administratīvo teritoriju un apdzīvoto vietu likumā veiktos grozījumus, pamatojoties uz Satversmes tiesas spriedumu 2021. gada 12. martā lietā Nr. 2020-37-0106 “Par Administratīvo teritoriju un apdzīvoto vietu likuma pielikuma “Administratīvās teritorijas, to administratīvie centri un teritoriālā iedalījuma vienības” 35.4. apakšpunkta, t.i. Skultes pagasta iekļaušanu Saulkrastu novadā, atbilstību Latvijas Republikas Satversmes 1. un 101. pantam” **un Satversmes tiesas spriedumu 2021. gada 28. maijā lietā Nr. 2020-43-0106 “Par Administratīvo teritoriju un apdzīvoto vietu likuma pielikuma “Administratīvās teritorijas, to administratīvie centri un teritoriālā iedalījuma vienības” 31.15., 31.29. un 31.30. apakšpunktu, t.i. Murmastienes pagasta, Varakļānu pagasta un Varakļānu pilsētas iekļaušanu Rēzeknes novadā, atbilstību Latvijas Republikas Satversmes 1. un 101. pantam”. Satversmes tiesas spriedumi attiecīgajās lietās atzīst Administratīvo teritoriju un apdzīvoto vietu likuma pielikuma “Administratīvās teritorijas, to administratīvie centri un teritoriālā iedalījuma vienības” 35.4. apakšpunktu, kā arī 31.15., 31.29. un 31.30. apakšpunktus par neatbilstošiem Latvijas Republikas Satversmes 1. un 101. pantam (turpmāk – Satversmes tiesas spriedumi).** |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Ministru kabineta 2020. gada 10. decembra noteikumos Nr. 749 "Noteikumi par pašvaldību finanšu izlīdzināšanas fonda ieņēmumiem un to sadales kārtību 2021. gadā” (turpmāk – noteikumi Nr. 749) pašvaldību finanšu izlīdzināšanas aprēķins norādīts 2021. gada I un II pusgadam, ņemot vērā pašvaldību administratīvo teritoriju izmaiņas sākot ar 2021. gada 1. jūliju, kādas bija spēkā līdz Satversmes tiesas spriedumiem.  **Ņemot vērā, ka saskaņā ar Satversmes tiesas spriedumiem Skultes pagasts netiek pievienots Saulkrastu novadam, bet Murmastienes pagasts, Varakļānu pagasts un Varakļānu pilsēta netiek pievienoti Rēzeknes novadam**, ir nepieciešams veikt izmaiņas noteikumos Nr. 749, precizējot 2021. gada II pusgadā aprēķināto no izlīdzināšanas fonda izmaksājamo dotāciju vai izlīdzināšanas fondā veicamās iemaksas **Limbažu, Saulkrastu, Rēzeknes un Varakļānu novadiem**, kā arī visām pašvaldībām kopā. Tāpat nepieciešams precizēt aprēķināto izlīdzināmo vienību skaitu **Limbažu, Saulkrastu, Rēzeknes un Varakļānu novadiem,** pamatojoties uz iedzīvotāju skaitu, pašvaldības teritorijas platību kvadrātkilometros, iedzīvotāju ienākuma nodokļa un nekustamā īpašuma nodokļa prognozi.  Ņemot vērā, ka Skultes pagasts netiek pievienots Saulkrastu novadam, Saulkrastu novads 2021. gada II pusgadā nebūs no izlīdzināšanas fonda izmaksājamās dotācijas saņēmējs, bet būs iemaksu veicējs, tādēļ 2021. gada II pusgadā kopējie finanšu izlīdzināšanas fonda ieņēmumi un pašvaldību iemaksas būs lielākas nekā to paredz spēkā esošie noteikumi Nr. 749. Kopējie finanšu izlīdzināšanas fonda ieņēmumi 2021. gadā II pusgadā paredzēti 134,79 milj. *euro* apmērā, savukārt kopējās iemaksas II pusgadā paredzētas 35,45 milj. *eur*o apmērā.  Administratīvi teritoriālās reformas rezultātā mainās administratīvo teritoriju klasifikācijas kodi, līdz ar to noteikumu projekts precizē 1.pielikuma II daļu un 2.pielikuma II daļu, iekļaujot tajā jaunos administratīvo teritoriju klasifikācijas kodus. |
| 3. | Projekta izstrādē iesaistītās institūcijas | Finanšu ministrija, Valsts kase. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecināms uz pašvaldībām. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Noteikumu projekta 1.5. un 1.6. apakšpunktam jāstājas spēkā 2021. gada 1. jūlijā vienlaikus ar Ministru kabineta noteikumu projektu "Administratīvo teritoriju un teritoriālo vienību klasifikatora noteikumi" (VSS-208), kas izsludināts Valsts sekretāru sanāksmē 2021. gada 11. martā (prot. Nr.10, 8 §). |
| 2. | Atbildīgā institūcija | Ekonomikas ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi ir publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Pašvaldību finanšu uzraudzības politika”. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu.  Projekts nosūtīts viedokļa sniegšanai Latvijas Pašvaldību savienībai (turpmāk – LPS). |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2021. gada 19. aprīlī publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Pašvaldību finanšu uzraudzības politika”, adrese: <https://www.fm.gov.lv/lv/mk-noteikumu-projekts-grozijumi-ministru-kabineta-2020-gada-10-decembra-noteikumos-nr-749-noteikumi-par-pasvaldibu-finansu-izlidzinasanas-fonda-ienemumiem-un-sadales-kartibu-2021-gada>. |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Valsts kase, Valsts ieņēmumu dienests un pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Iesaistītās institūcijas noteikumu projekta izpildi nodrošina to esošo funkciju un uzdevumus ietvaros.  Noteikumu projekta izpildei nav nepieciešams radīt jaunas vai likvidēt esošās institūcijas, kā arī nav nepieciešams reorganizēt esošās institūcijas. |
| 3. | Cita informācija | Nav. |

Finanšu ministrs Jānis Reirs

Locāne, 67083876

[Lasma.Locane@fm.gov.lv](mailto:Lasma.Locane@fm.gov.lv)